۱۴۴۷-جی میلادی ایلده شاهرخون اؤلوموندن سوْنرا تیموری‌لر آراسیندا خاقانلیق اۆچون ایچ ساواشلار اوز وئریب هرات شهرینده دینچلیک پوزولدی. علیشیر نوایینین عایله‌سی بۇ اولایلاردان اوزاق قالماغ اۆچون علیشیر آلتی یاشدا اولاندا، ظهیرالدین ابوالقاسم محمد بابور گۆجه یئتیشنجه، بیر قیسا چاغ عیراقا کؤچدولر. بۇ کؤچمه‌نین یولوندا تفت شهریندن گئچنده علیشیر بؤیوک تاریخچی شرف الدین علی یزدی ایله گؤروشوپدور کیم اونون ذیکری نوایی‌نین مجالس النفائس کیتابیندا گلیب‌دیر.